Winfield (Kansas) - Viquipèdia, l'enciclopèdia lliure\n37° 14′ 52″ N, 96° 58′ 50″ O / 37.2478°N,96.9806°O / 37.2478; -96.9806\nComtat Comtat de Cowley\nComtat de Cowley\nWinfield és una població dels Estats Units a l'estat de Kansas. Segons el cens del 2005 tenia una població d'11.861 habitants.\nSegons el cens del 2000, Winfield tenia 12.206 habitants, 4.627 habitatges, i 2.952 famílies. La densitat de població era de 426,1 habitants per km².\nDels 4.627 habitatges en un 31,9% hi vivien nens de menys de 18 anys, en un 49,6% hi vivien parelles casades, en un 10,7% dones solteres, i en un 36,2% no eren unitats familiars. En el 32,4% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3.\nPer edats la població es repartia de la següent manera: un 24,9% tenia menys de 18 anys, un 11,8% entre 18 i 24, un 27,4% entre 25 i 44, un 19,4% de 45 a 60 i un 16,6% 65 anys o més.\nL'edat mediana era de 36 anys. Per cada 100 dones de 18 o més anys hi havia 97 homes.\nLa renda mediana per habitatge era de 34.443$ i la renda mediana per família de 44.539$. Els homes tenien una renda mediana de 31.768$ mentre que les dones 21.605$. La renda per capita de la població era de 19.162$. Entorn del 9,9% de les famílies i el 13,8% de la població estaven per davall del llindar de pobresa.\nArkansas City (21 km)\nBurden (21 km)\nGeuda Springs (21 km)\nUdall (20 km)\nA Wikimedia Commons hi ha contingut multimèdia relatiu a: Winfield (Kansas)\nObtingut de «https://ca.wikipedia.org/w/index.php?title=Winfield_(Kansas)&oldid=19031871»


Voluntaris de la UPF actuen amb BarcelonActua!\nEstudiants de la Universitat Pompeu Fabra s’impliquen tota una tarda en activitats de voluntariat amb BarcelonActua. Unes hores de complicitat, caliu, germanor i solidaritat per una bona causa: els nostres convidats del Raval.\nI és que aquest any, la Universitat Pompeu Fabra (UPF), ha volgut que les pràctiques del Curs d’Iniciació al Voluntariat que fan alumnes d’aquesta universitat es fessin a la Fundació BarcelonActua.\nEls alumnes, sota la batuta de la Responsable d’Acció Social de BarcelonActua, la Katia Pozos, han passat 4 hores fent voluntariat amb nosaltres.\nPrimer, a l’activitat que fem un dijous al mes a Terra Veritas, Tots a la Cuina pel Raval, hem dividit els alumnes en 3 grups: uns, cuinant el àpats que després portaríem al Raval, uns altres preparant enquestes de satisfacció per fer als nostres convidats del Raval i uns altres preparant enquestes per fer als voluntaris BAC.\nDesprés, hem baixat al Raval on, de nou per grups, uns han ajudat a preparar els àpats i a lliurar-los als nostres convidats i els altres dos grups a realitzar les enquestes.\nEl resultat? Una tarda plena de caliu i solidaritat. On els alumnes, barrejats amb els convidats i els voluntaris BAC, han gaudit d’un voluntariat BAC: divertit, solidari, sensible i ple d’emocions.\nI al final... una foto de grup, on els voluntaris de la UPF mostraven una paraula que resumia la seva experiència.\nGràcies amics de la UPF. Us esperem a BAC per seguir actuant per la nostra ciutat.


Puigdemont apareix per sorpresa al Parlament Europeu després del veto de Tajani | NacióDigital\nPuigdemont apareix per sorpresa al Parlament Europeu després del veto de Tajani\nEl president de la Generalitat a l'exili trepitja la institució per primer cop des que viu a Bèlgica per visitar una exposició sobre la llengua catalana\nper NacióDigital, 4 de març de 2019 a les 18:15 |\nCarles Puigdemont, aquest dilluns al Parlament Europeu | ACN\nL'expresident Carles Puigdemont ha aparegut aquest dilluns a la tarda al Parlament Europeu per inaugurar una exposició sobre el català organitzada per l'eurodiputat Ramon Tremosa i l'ONG Plataforma per la Llengua. Puigdemont, que no era entre els noms anunciats en la convocatòria de l'ONG per a la inauguració de la mostra, ha accedit per primer cop a l'edifici de la institució des que viu a Bèlgica i ho ha fet convidat per l'oficina de Tremosa.\nEls noms que sí que constaven en la invitació a la premsa són els dels exconsellers Toni Comín, Lluís Puig, Meritxell Serret i Clara Ponsatí, que ja han entrat anteriorment a l'edifici.\nL'entrada a l'Eurocambra té lloc pocs dies després que el president Antonio Tajani vetés una conferència conjunta de l'expresident Puigdemont i el president Quim Torra adduint "motius de seguretat".\nEn tot cas, però, el veto a la conferència no mencionava explícitament que es prohibís l'accés de Puigdemont a la institució, que només podria impedir-se a través d'una ordre directa de Tajani.\nDes que és a l'exili, Puigdemont ha entrat als parlaments de Finlàndia, Dinamarca, Irlanda, Regne Unit, les illes Fèroe, Baviera, Flandes i Suïssa. Amb tot, és el primer cop que ho fa a la cambra europea.\nEl PP, el PSOE i Cs ja van queixar-se quan es va fer pública la data prevista per la conferència amb Torra, exigint a Tajani que prohibís la conferència, argumentant que la presència de l'expresident no encaixava "amb el noble paper" de la institució "com a referent de l'Estat de dret".\nDe fet, el PP va anar més enllà i va demanar al ministre espanyol de l'Interior, Fernando Grande-Marlaska, que trobés la "fórmula" per detenir Puigdemont si finalment no es prohibia la conferència.\nPolèmica al voltant de l'exposició\nL'exposició que s'inaugura aquest dilluns duu per títol 'The Catalan Language: 10 million European voices' (La llengua catalana: 10 milions de veus europees), i s'ubicarà a la primera planta del Parlament Europeu fins al 8 de març. La mostra, igual que la conferència de Torra i Puigdemont, tampoc no ha estat exempta de polèmica.\nInicialment els serveis de l'Eurocambra havien retirat el permís per fer-ho en les dates previstes al·legant que "no era apropiada" per la proximitat amb les eleccions generals. Posteriorment, però, van rectificar i van autoritzar-la.\nFonts del Parlament Europeu van desvincular llavors ambdues decisions, ja que les exposicions depenen dels qüestors, mentre que la decisió de cancel·lar la conferència va ser del president Antonio Tajani.\nEl Parlament Europeu rectifica i acollirà una exposició sobre la llengua catalana\nTorra i Puigdemont acusen per carta de «censura» el president del Parlament Europeu\nPolítica, Carles Puigdemont, Quim Torra, Parlament Europeu, Antonio Tajani, Bèlgica, Plataforma per la Llengua


La universitat popular reobri el procés de matrícula per a donar cabuda a les 900 persones que no van poder fer-ho per problemes informàtics – Noticies en Valencià de València Castelló i Alacant\n12 septiembre, 2017 vlcseo 165 Views 0 Comments\nEs posa novament en marxa el procés de matriculació en els cursos de la Universitat Popular per a subsanar les conseqüències produïdes per les incidències de caràcter informàtic.\nAl voltant de 5.400 persones havien sol·licitat plaça en línia per als diferents cursos que oferix la UP, però al voltant de 900 no han pogut formalitzar la matriculació per problemes detectats en la plataforma de pagament. Esta circumstància ha ocasionat “una distribució no equitativa de les places”, ha explicat la regidora Lozano, “ja que hi hagué persones que estaven des de primera hora intentant matricular-se i no ho van aconseguir”.\nA partir de dimarts es posarà en marxa de nou el procés de matrícula perquè les persones registrades puguen sol·licitar i formalitzar la seua plaça de manera correcta. Tal com ha explicat la regidora Isabel Lozano, el procés es durà a terme en 3 dies (entre dimarts, dimecres i dijous pròxims) a raó de 1.800 persones cada dia, i una vegada completat este procés es reprendrà la matriculació de les places que resten amb les noves sol·licituds, a partir de divendres.\n← L’Escola Municipal de Teatre obri la matrícula el pròxim divendres de forma presencial i per correu electrònic\nEl dia 15 s’obri el termini d’inscripció en les escoles esportives municipals de València →\nEl centre oferta aquest curs dos aules per a la formació d'alumnes menors de 14 anys i dos més per


El PSC de Berga proposa suspendre definitivament la Patum 2020 | Aquí Berguedà\nEl PSC de Berga proposa suspendre definitivament la Patum 2020\nL'Àliga de la Patum, com la resta de comparses, podria ajornar fins al 2021 la seva sortida a plaça. RICARD CODINA\n14 abril 2020 16:49\nEl PSC de Berga proposa suspendre definitivament la Patum 2020. El regidor del partit a la ciutat, Abel Garcia, ho ha exposat aquest dimarts en junta de portaveus amb l’objectiu de reinvertir els diners per reactivar la ciutat econòmicament.\nEl propi Garcia ha explicat a l’Aquí Berguedà que entén que és “una manera d’ampliar múscul econòmic de l’Ajuntament” i “invertir i vertebrar-nos per fer front a altres despeses”. Garcia considera que l’Ajuntament ha de començar a treballar per “fer bossa” amb la idea que, un cop la ciutat torni a la normalitat, es pugui liquidar el deute amb proveïdors i “crear un fons per acompanyar i treballar temes de reactivació econòmica”.\nEl regidor socialista és conscient que hi ha comerços que obtenen una part important dels ingressos anuals durant els dies de Patum. Amb tot, considera que es poden adoptar mesures per contrarestar aquesta mancança i que els diners previstos per a la Patum 2020 es poden destinar a la recuperació del teixit econòmic de la ciutat després de la crisi provocada pel Covid-19.\nEl govern de la ciutat (CUP) va anunciar fa setmanes que suspenia la Patum del juny però que deixava la porta oberta a celebrar-la passat l’estiu, al setembre. Tot i això, la pròpia regidora de Patum, Roser Valverde, va recalcar que l’opció de cancel·lar-la definitivament fins l’any que ve no estava descartada. De moment, el consistori no ha pres cap determinació al respecte, però el PSC ha obert un meló que de ben segur serà objecte de debat polític en les properes setmanes.\nEls socialistes també demanen una reunió de tot el plenari\nUna altra de les peticions del PSC en la junta de portaveus d’aquest matí ha estat una reunió dels 17 regidors del Ple en els propers dies. Garcia ha explicat a l’Aquí Berguedà que entén que “és un moment en què hi ha d’haver unitat i això passa per poder parlar tots 17 a la vegada”. L’alcaldessa, Montse Venturós, s’ha compromès a convocar la reunió en els propers dies, malgrat que hagi de ser de forma telemàtica.\nAbel Garcia Ajuntament de Berga coronavirus COVID-19 Patum Patum 2020


Comfort Inn & Suites Parachute (CO) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 7 allotjaments a Parachute (CO).\n228 Railroad Ave,, Parachute, Parachute (CO), Estats Units, 81635 - Veure al mapa\nConvenientment situat a Parachute (CO), Comfort Inn & Suites és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Camp de golf Battlement Mesa.\nEl Comfort Inn & Suites, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, Zones públiques amb Wi-Fi, aparcament de cotxes, caixa forta.\nL'ambient de Comfort Inn & Suites es reflexa en cada habitació. televisió de pantalla plana, escriptori, nevera, cafetera/tetera són només algunes de les comoditats a la vostra disposició. Les instal.lacions d'oci de l'hotel, que inclouen centre esportiu, piscina coberta estan dissenyades per escapar i relaxar-se. Sigui quina sigui la seva raó per visitar Parachute (CO), el Comfort Inn & Suites és el lloc perfecte per una estimulant i emocionant escapada.


L'autora del vídeo ha decidit compartir-lo a les xarxes, però les autoritats insisteixen que ha estat un «error humà»\nper Redacció 14/03/2021 15:30h\nUna jove grava com vacunen amb una xeringa buida la seva àvia | Pixabay\nEnmig del pla de vacunació que estan duent a terme la majoria de països de món, un incident compartit a les xarxes ha fet saltar les alarmes. En aquesta ocasió ens referim a un fet ocorregut a la localitat de Floridablanca, pertanyent a el departament de Santander, al nord-est de Colòmbia, on una jove gravava il·lusionada com s'estava vacunant la seva àvia.\nAquesta anècdota va passar dijous passat i els seus protagonistes són Celina Baptista de Alvarado i Dayana Hernández Alvarado, àvia i neta respectivament. La primera va anar a vacunar-se i la seva neta es va disposar a gravar el moment, com moltes altres persones fan a causa de la importància d'aquest fet.\nConcentrada en el seu vídeo i en l'emoció de moment, Dayana no es va adonar d'un fet molt estrany: la xeringa amb la qual s'havia vacunat a la seva àvia estava buida. No va ser fins a moments posteriors, quan la jove revisava les imatges, on es va fixar en què en cap moment se li havia injectat el líquid a la seva àvia. Ràpidament Dayana va avisar l'equip mèdic de la clínica i va ser vacunada correctament.\nLa neta de l'afectada alerta d'un possible complot per no vacunar la població\nEncara que tot podria haver quedat en una simple anècdota, la veritat és que Dayana va compartir les imatges per reivindicar que hi ha un complot per no vacunar la població: «Estigueu alerta». Dayana reconeix que li va estranyar que la vacunació fos tan ràpida, tal com ha explicat als mitjans colombians.\n«Quan va arribar el moment de realitzar la vacunació, l'encarregada li introdueix una xeringa buida», relata la neta. «Jo no m'adono inicialment, vaig pensar que l'havia ficat massa ràpidament i el líquid va sortir ràpid. I li vaig dir, això ha estat tot? I em va dir 'sí, és que el líquid ha sortit'».\nUna publicació compartida de Dayana Hernandez Alvarado. (@dayanahdezalvarado)\nEn les seves xarxes socials deixa clar els seus pensaments sobre aquest succés i opina que el cas de la seva àvia no ha estat un fet aïllat: «Alerta. Estan simulant col·locar les vacunes contra el virus», afirma al seu compte d'Instagram.\n«Això és una realitat. En el vídeo s'observa i s'escolta tot el que ha passat amb total claredat. Si us plau, tingueu molt de compte», alerta la jove. De la mateixa manera, Dayana aconsella que les persones «exigeixin que la dosi sigui oberta» davant dels familiars perquè aquest cas no es repeteixi en cap punt de país.\nEl director de la clínica dona explicacions sobre el polèmic vídeo\nPer la seva banda, el director de la clínica Foscal de Floridablanca, Jorge León Franco, va assegurar als mitjans de comunicació que «es va cometre un error involuntari dins dels esquemes de salut», descartant en qualsevol moment el possible complot contra la vacunació de país. «És una funcionària que porta vuit anys en l'organització», ha assenyalat, en defensa de la dona responsable de la vacuna.\nDe la mateixa manera, el doctor va reivindicar que la clínica Foscal fa més de 30 anys que presta serveis de salut, sent una de les més importants de Colòmbia. Així, el doctor Jorge León Franco va compartir amb els mitjans colombians la versió de la infermera implicada, afirmant que «va ser un error per l'acte de repetició» i es va reparar de manera immediata. De la mateixa manera, va assegurar que «un cop acabada la investigació, donarem la informació pertinent, no volem amagar res».\nL'Associació Americana d'Hospitals també es mostra convençuda que aquest fet es trasllada a un error humà, atès que «de cada 10.000 casos en vacunació es produeix un error». «En el que portem investigat, es tracta d'un error involuntari i jo crec aquesta versió, és una declaració que vam obtenir després controls de qualitat i mesuraments dels biològics, és la nostra apreciació com a institució», aclareix l'AAH.


Homenatge pels anys de servei a l'empresa | GenTMB\nDimecres passat, l'Auditori de Barcelona va acollir l'acte de les noces de plata i d'or dels empleats/es que celebraven 25 o 40 anys de servei a Transports de Barcelona i els 25 anys de servei a Ferrocarril Metropolità de Barcelona.\nRedacció / 13.10.17 - 10:42h\nLa Sala Oriol Martorell de l'Auditori de Barcelona ha estat aquest any l'escenari de la celebració del reconeixement a 248 treballadors pels seus anys de vinculació a l'empresa.\nEs va iniciar l'acte al migdia amb una actuació musical i la projecció del vídeo corporatiu. Seguidament el conseller delegat, Enric Cañas, va donar la benvinguda als assistents i va dedicar als homenatjats unes paraules de felicitació.\nTot seguit es va donar pas a l'acte de lliurament dels diplomes de reconeixement pels anys de vinculació a TMB. La presidenta, Mercedes Vidal, i el conseller delegat, Enric Cañas, van lliurar les medalles i els diplomes a 150 empleats pels seus 25 anys de servei a TB i a 94 empleats pels seus 25 anys de servei a Metro. Acte seguit es van lliurar les plaques commemoratives i els diplomes a 4 empleats per 40 anys de vinculació a l'empresa d'Autobusos.\nVa tancar l'acte la presidenta de TMB, Mercedes Vidal, que va donar l'enhorabona als homenatjats i els va agrair l'esforç i la dedicació de tots aquests anys. Seguidament va donar pas al vídeo 25 anys.\n25 anys TB\n25 anys Metro\n40 anys TB


Apartment Ringstrasse (Utoring).38 Leukerbad Suïssa - Ofertes d'hotels amb els MILLORS DESCOMPTES EN LÍNIA\nVeure tots els 165 allotjaments a Leukerbad.\nApartment Ringstrasse (Utoring).38\nLeukerbad Centre, Leukerbad, Suïssa - Molt bona ubicació - Veure al mapa\nMés informació sobre Apartment Ringstrasse (Utoring).38\nTant si es tracta d'un viatge de plaer com si és de negocis, Apartment Goppenstrasse A18 és una elecció d'allotjament magnífica quan visiten Leukerbad. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Goppenstrasse A18 també ofereix moltes instal.lacions per enriquir la seva estada a Leukerbad. Les carecterístiques més important de l'hotel inclouen habitació familiar, ascensor.\nA més, totes les habitacions ofereixen una gran varietat de comoditats com ara balcó/terrassa, telèfon, aparell de televisió, renta vaixelles, banyera per satisfer els clients més exigents. L'hotel ofereix moltes oportunitats d'oci úniques, com ping pong. Amb una localització ideal i amb comoditats imbatibles, Apartment Goppenstrasse A18 no troba competidors en cap categoria.\nCal que informeu el Apartment Ringstrasse (Utoring).38 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 CHF per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


L’oposició a EuroVegas arriba al New York Times | assemblea Vallirana\nDenuncien que els Bombers van arribar una hora tard al foc de Portbou per falta d’efectius →\nL’oposició a EuroVegas arriba al New York Times\nThe New York Times ha publicat un article, Casino Plan Runs Into Opposition in Spain, en què explica que ‘els problemes legals de l’empresari Sheldon Adelson als EUA i Macau fa créixer l’oposició als plans d’aixecar un casino i centre d’entreteniment a Madrid o Barcelona’. En concret, el prestigiós diari novaiorquès es fa ressò de la petició, ahir, d’ICV-EUiA perquè Adelson comparegui al parlament català per explicar els seus projectes d’inversió a Catalunya i aclareixi les investigacions a què és sotmès per possibles delictes greus.\nEl diari recull l’opinió de Sònia Pomares, membre d’Aturem EuroVegas: ‘Els nostres polítics ens ho presenten com un projecte que ens salvarà de la crisi econòmica, però no tenen en compte unes quantes raons per les quals [EuroVegas] va en contra del que aquest país ha d’impulsar.’\nComparteix\tAquesta entrada s'ha publicat en f. Articles i noticies i etiquetada amb eurovegas. Afegiu a les adreces d'interès l'enllaç permanent.\t← Grans empreses i bancs espanyols han guanyat 230.000 milions durant la crisi


Oferta de treball: Agent policia local: bases i oferta de treballAgent policia local: bases i oferta de treball\nInici L’Ajuntament Empleats pÃºblics Ofertes pÃºbliques de treball Agent policia local: bases i oferta de treball\nOferta de treball: Agent policia local: bases i oferta de treball\nResultats finals procés selecció\nAprovades per Junta de Govern Local, en sessió duta a terme el dia 30 d’octubre de 2017, i publicades al BOPT número 226 de 23 de novembre de 2017, les bases específiques del procediment selectiu per a la provisió de 3 places d’agent interí de la policia local mitjançant el sistema de concurs oposició, es fan públiques per al seu general coneixement.\nEl termini per presentar les sol·licituds és des del 24 de novembre fins al 14 de desembre de 2017.\nLa provisió, pel sistema de concurs oposició lliure, de 3 places d’agent interí de la policia local, d’acord amb el supòsit previst en l’article 31.2 c) del Decret 233/2002 i durada equivalent a la situació de substitució que ha originat la vacant, concretament la comissió de serveis dels agents; enquadrades en l’escala d’administració especial, subescala de serveis especials, classe policia local, escala bàsica, grup de titulació C1, dotades amb les retribucions que corresponguin d’acord amb la relació de llocs de treball i la legislació vigent.\na) Tenir ciutadania espanyola, d’acord amb la legislació vigent.\nb) Haver complert 18 anys i no excedir, si escau, l’edat màxim de jubilació forçosa.\nc) No haver estat condemnat per cap delicte. No estar inhabilitat per a l’exercici de les funcions públiques ni estar separat mitjançant expedient disciplinari del servei de cap administració pública. Serà aplicable, tanmateix, el benefici de la rehabilitació, sempre que l’aspirant ho acrediti mitjançant el corresponent document oficial.\nd) No patir cap malaltia ni estar afectat per cap impediment físic o psíquic que impossibiliti el normal exercici de les funcions pròpies de la categoria.\ne) Tenir una alçada mínima que es fixa en: homes 165 cm i dones 160cm.\nf) Estar en possessió del títol de graduat o graduada en educació secundària, graduat o graduada escolar, tècnic o tècnica corresponent a cicles formatius de grau mitjà, tècnic o tècnica auxiliar corresponent a formació professional de primer grau o un altre d’equivalent o superior.\nTotes aquestes condicions s’han de complir el darrer dia de presentació de sol·licituds.\nLes sol·licituds per prendre part en el procés de selecció s’han de presentar al registre general de l’ajuntament, dins el termini improrrogable de 20 dies naturals a comptar des de l’endemà de la publicació del corresponent anunci de la convocatòria en el Butlletí Oficial de la Província de Tarragona (BOPT), i s’han d’adreçar al president de la corporació. També poden presentar-se en qualsevol de les altres formes previstes a l’article 16.4 de la Llei 39/2015, de 1 d’octubre, del Procediment Administratiu Comú de les Administracions Públiques.\nEls aspirants han de manifestar en aquest document que reuneixen totes i cada una de les condicions exigides en la base segona i es comprometen a prestar jurament o promesa tal com estableix l’article 6 de la Llei 16/1991, de 10 de juliol, de les policies locals.\nLes sol·licituds han d’anar acompanyades d’un currículum vitae de l’aspirant, de fotocòpies del DNI, dels permisos i dels títols acadèmics exigits a la base segona i de la documentació acreditativa dels mèrits que s’al·leguin per a la fase de concurs. Tots els documents s’han de presentar mitjançant fotocòpies degudament compulsades.\nQUARTA.- LLISTA D’ASPIRANTS\nUn cop finalitzat el termini de presentació de sol·licituds, la presidència de la corporació, o autoritat delegada, en el termini màxim d’un mes dictarà resolució aprovant les llistes d’aspirants admesos i exclosos. En l’esmentada resolució s’han d’indicar el lloc on es troben exposades al públic les llistes completes certificades d’aspirants admesos i exclosos i s’ha de determinar el lloc, la data i l’hora de començament dels exercicis.\nL’esmentada resolució també concedirà un termini de deu dies per a esmenes o reclamacions possibles.\nLes errades materials de fet es podran esmenar, en qualsevol moment, d’ofici o a petició dels interessats. Les al·legacions presentades seran resoltes en el termini màxim de trenta dies, transcorregut el qual, sense que s’hagi dictat resolució, les al·legacions s’entendran desestimades i es considerarà elevada a definitiva la llista d’aspirants admesos i exclosos i no caldrà tornar a publicar-la.\nCINQUENA.- TRIBUNAL QUALIFICADOR\nEl tribunal qualificador estarà integrat per un nombre senar de persones designades per la corporació i formades per un president i vocals amb la següent distribució:\nUn terç ha de ser integrat per membres o persones funcionàries de la mateixa corporació.\nUn altre terç ha de ser integrat per personal tècnic especialitzat en aquesta matèria.\nEl terç restant ha de ser proposat pel Departament d’Interior, entre els quals hi haurà com a mínim, una persona proposada per l’Institut de Seguretat Pública i una altra per la Direcció General d’Administració de Seguretat.\nEn cas que el secretari no sigui membre del Tribunal, actua amb veu però sense vot.\nLa designació del tribunal s’ha de fer pública al tauler d’anuncis de l’ajuntament, com a mínim 15 dies abans de les proves.\nEl tribunal no pot constituir-se ni actuar sense l’assistència de més de la meitat dels seus membres, titulars o suplents indistintament, a més de la del president o presidenta i del secretari o secretària o de les persones que els substitueixin.\nAls efectes previstos en el Real Decret 462/2002, de 24 de maig, sobre indemnitzacions per raó del servei (BOE 30/05/02), el tribunal qualificador és classifica en la categoria tercera.\nSISENA.- PROCÉS DE SELECCIÓ\nLa selecció per concurs oposició consisteix en la valoració de determinades condicions de formació, mèrits o nivell d’experiència relacionats amb la tasca policial a exercir i en la superació de les proves corresponents. La puntuació obtinguda en la fase de concurs no podrà aplicar-se per superar els exercicis de la fase d’oposició.\nEl dia, l’hora i el lloc d’inici de la primera prova es publicarà al tauler d’anuncis, com a mínim, amb 15 dies d’antelació.\nLa data, l’hora i el lloc de realització de la segona prova i següents seran determinats pel tribunal i se’n donarà publicitat juntament amb els resultats de la prova anterior, i per qualsevol altre mitjà, si així ho creu necessari, per tal de facilitar-ne la màxima divulgació. Amb aquesta publicació es considerarà realitzada l’oportuna notificació als interessats.\nL’ordre d’actuació dels i de les aspirants, per a aquells exercicis que no puguin fer-se conjuntament s’establirà per sorteig, i es publicarà al tauler d’anuncis de l’ajuntament com a mínim amb 15 dies d’antelació.\nPer cadascuna de les proves es realitzarà una única crida. Els aspirants que no compareguin en el lloc, la data i l’hora assenyalats, fins hi tot per raons de força major, seran definitivament exclosos del procés selectiu.\nSi el tribunal té coneixement que algun dels aspirants no reuneix íntegrament els requisits per participar en la convocatòria, en qualsevol moment del procés selectiu podrà proposar, amb audiència prèvia de l’interessat, la seva exclusió i, si escau, es posaran en coneixement de les autoritats pertinents les inexactituds o falsedats comprovades als efectes pertinents.\nSETENA.- DESENVOLUPAMENT DE LA FASE DE CONCURS\nEl tribunal valorarà els mèrits al·legats i acreditats documentalment pels aspirants, mitjançant fotocòpies compulsades, d’acord amb el barem següent:\nA.1 Per haver exercit com agent de la policia local a l’ajuntament convocant,\nper cada mes complert .......................... 0,1 punts, fins a un màxim d’1,5.\nA.2 Antiguitat en altres cossos policials:\nB) Recompenses i distincions\nEs valoraran les recompenses i distincions pròpies dels cossos de policia local o de la resta de forces i cossos de seguretat quan siguin rellevants en relació amb les funcions de la categoria d’agent. Fins a un màxim de 3 punts.\nB.1 Per Felicitació Col·lectiva ......................... 0,25 punts.\nB.2 Per Felicitació Individual ......................... 0,5 punts.\nB.3 Per medalla .......................... 1 punt.\nC) Titulacions acadèmiques:\nC.1 Batxillerat superior o equivalent.................... 0,5 punts.\nC.2 Diplomatura universitària o equivalent.......... 1 punts.\nC.3 Llicenciatura universitària.............................. 2 punts.\nEn aquest apartat només podrà puntuar una titulació, màxim 2 punts\nD) Formació professional:\nD.1 Per cursos organitzats o homologats per l’Escola de Policia de Catalunya, realitzats amb aprofitament, fins a un màxim de 5 punts:\n- Per cursos de durada fins a 25 hores:\nper cada un......................................... 0,15 punts.\n- Per cursos de 26 a 50 hores:\nper cada un......................................... 0,25 punts\n- Per cursos de 51 a 100 hores:\nper cada un ........................................ 0’4 punts\n- Per cursos de durada superior a 100 hores:\nper cada un........................................ 0,5 punts.\nD.2 Per altres cursos o seminaris relacionats amb la professió, realitzats amb aprofitament, fins a un màxim d’1 punt\nPer cursos de durada fins a 25 hores:\nper cada un......................................... 0,10 punts.\nper cada un......................................... 0,15 punts\nper cada un ........................................ 0’20 punts\nper cada un........................................ 0,30 punts.\nEls aspirants han d’acreditar documentalment la durada, en hores, dels cursos al·legats. Si no ho fan així és computaran com cursos de durada inferior a 25 hores.\nE) Nivell de coneixement de la llengua catalana:\nEs valoraran els certificats superiors al nivell intermedi de català (B) de la Direcció General de Política Lingüística del Departament de Cultura, o altres equivalents, fins a un màxim d’1 punt.\nE1. Els certificats acreditatius del nivell de suficiència de català (C1) de la Direcció General de Política Lingüística, d’acord amb la denominació del Decret 3/2014, de 7 de gener, pel qual es modifica el Decret 152/2001, de 29 de maig, sobre avaluació i certificació de coneixements de català, o equivalents, es valoren amb 0,5 punts.\nE2. Els certificats acreditatius del nivell superior de català (C2) de la Direcció General de Política Lingüística, d’acord amb la denominació del Decret 3/2014, de 7 de gener, pel qual es modifica el Decret 152/2001, de 29 de maig, sobre avaluació i certificació de coneixements de català, o equivalents, es valoren amb 1 punt\nLes equivalències als nivells esmentats s’estableixen d’acord amb l’Ordre VCP/491/2009, de 12 de novembre, per la qual es refonen i s’actualitzen els títols, diplomes i certificats equivalents als certificats de coneixements de català de la Secretaria de Política Lingüística (DOGC núm. 5511, de 23.11.2009), modificada per l’Ordre VCP/233/2010, de 12 d’abril (DOGC núm. 5610, de 19.4.2010).\nF) Nivell de coneixement de llengües estrangeres:\nEls coneixements de llengües estrangeres (alemany, anglès, àrab, coreà, danès, finès, francès, grec, italià, japonès, neerlandès, noruec, portuguès, romanès, rus, suec, turc i xinès) es valoren fins a 3 punts com a màxim, d’acord amb el barem següent:\nF.1 Els certificats acreditatius de nivell llindar (B1) del Marc europeu comú de referència (MECR) o equivalent es valoren amb 0,5 punts cadascun.\nF.2 Els certificats acreditatius de nivell avançat (B2) del Marc europeu comú de referència (MECR) o equivalent es valoren amb 1 punt cadascun.\nF.3 Els certificats acreditatius de nivell de domini funcional efectiu (C1) del Marc europeu comú de referència (MECR) o equivalent es valoren amb 1,5 punts cadascun.\nF.4 Els certificats acreditatius de domini (C2) del Marc europeu comú de referència (MECR) o equivalent es valoren amb 2 punts cadascun.\nNomés es valora el nivell més alt acreditat per la persona participant d’una mateixa llengua estrangera.\nLa puntuació total de la fase de concurs no pot ser, en cap cas, superior als 18 punts.\nVUITENA.- EXERCICIS DE LA FASE D’OPOSICIÓ\n1r. Exercici. Aptitud física.\nAquesta prova té per objecte comprovar, entre d’altres, les condicions de força, agilitat, rapidesa i resistència de l’aspirant. Consta de les subproves que s’especifiquen en l’annex 1 d’aquestes bases.\nPer a la realització d’aquesta prova els i les aspirants han de lliurar al tribunal un certificat mèdic oficial en el qual es faci constar que reuneixen les condicions físiques necessàries per a portar-les a terme amb una antiguitat màxima de 3 mesos a la data de realització de la prova. La no presentació d’aquest certificat comporta l’exclusió automàtica de l’aspirant del procés selectiu.\nPer realitzar aquestes proves, el tribunal ha de comptar amb l’assessorament de persones tècniques especialitzades en educació física.\n2n Exercici. Coneixement de la llengua catalana.\nConsisteix en la realització d’exercicis de coneixements sintàctics i de comprensió de la llengua catalana i, si escau, en la realització d’una entrevista amb una persona experta que permeti valorar-ne els coneixements orals.\nQueden exempts de realitzar aquesta els i les aspirants que acreditin documentalment, dins el termini de presentació de les sol·licituds, posseir el certificat de nivell intermedi de català (B) de la Direcció General de Política Lingüística del Departament de Cultura, o equivalent o superior.\nPoden restar igualment exempts de realitzar aquesta prova els i les aspirants que, hagin participat i obtingut plaça en algun procés de selecció per a l’accés a la condició de funcionari públic, hagin superat una prova o un exercici de coneixements de llengua catalana del mateix nivell o superior al que es demana, sempre i quan aportin la documentació que acrediti aquesta circumstància.\n3r. Exercici. Prova teòrica\nEls aspirants hauran de contestar un examen tipus test consistent en un màxim de 50 preguntes relacionades amb el temari de l’Annex 2. Cada resposta correcta es puntua amb 0,10, cada resposta incorrecta resta 0,05 punts, les respostes deixades en blanc no resten. La puntuació màxima d’aquest exercici és de 5 punts.\nEls aspirants contestaran per escrit una de les dues preguntes proposades pel tribunal i relacionades amb el temari de l’Annex 2. La puntuació màxima d’aquest exercici és de 5 punts.\nLa puntuació màxima d’aquest exercici és de 10 punts.\n4rt. Exercici. Psicotècnic\nConsisteix en una bateria de tests objectius que compleixin els requisits de validesa i fiabilitat i hagin estat baremats, estandaritzats i tipificats en una àmplia mostra de població que permeti garantir la confiança en els resultats obtinguts.\nAquest exercici ha de contenir, com a mínim, proves aptitudinals i proves de personalitat adequades al perfil requerit per a l’exercici de les funcions policials.\nA criteri del tribunal, es podrà complementar aquest exercici amb una entrevista personal dels aspirants, a fi d’integrar tots els elements explorats anteriorment. En aquest cas, a les entrevistes hi ha d’estar present, com a mínim, un membre del tribunal.\nPer realitzar aquestes proves, el tribunal ha de comptar amb l’assessorament de persones tècniques especialitzades en proves psicotècniques.\nLa falsedat demostrada en les respostes comportarà l’eliminació de l’aspirant.\n5è. Exercici. Cas Pràctic\nEl tribunal facilitarà un supòsit pràctic amb l’objectiu de valorar la capacitat dels aspirants per resoldre problemes d’àmbit policial, identificar infraccions d’àmbit administratiu i penal i de gestió operativa i/o de mobilitat, tot relacionat amb el temari de l’Annex 2. El temps que tindran per resoldre l’exercici serà de 2 hores com a màxim.\nEl tribunal podrà sol·licitar als aspirants aquells aclariments que consideri oportuns sobre el contingut de l’exercici.\nLa puntuació màxima d’aquest exercici és de 10 punts, essent obligatori obtenir un mínim de 5 punts per superar-lo.\n6è Exercici. Reconeixement mèdic\nConsisteix en un reconeixement mèdic, realitzat per metges o metgesses col·legiats, per comprovar que no es detecta en els o les aspirants l’existència de cap de les exclusions mèdiques establertes en l’annex 3 d’aquesta convocatòria.\nNOVENA.- QUALIFICACIONS DELS I LES ASPIRANTS I PROPOSTA DE NOMENAMENT\nNo es podrà declarar superat en el procés selectiu un nombre d’aspirants superior al de les places convocades.\nTots els exercicis són obligatoris i eliminatoris.\nEl primer exercici es qualificarà d’apte o no apte\nEl segon exercici es qualificarà d’apte o no apte.\nEl tercer exercici es puntuarà entre zero i deu punts. Quedaran eliminats els opositors que obtinguin una qualificació final inferior a 5 punts amb la suma de les dues proves .\nEl quart exercici es qualificarà d’ apte o no apte.\nEl cinquè exercici es puntuarà entre zero i deu punts. Quedaran eliminats els opositors que obtinguin una qualificació final inferior a 5 punts.\nEl sisè exercici es qualificarà d’apte o no apte.\nLa qualificació final de cada aspirant s’obté sumant, a les qualificacions obtingudes a la fase d’oposició, les obtingudes a la fase de concurs.\nPrèviament a la realització del sisè exercici, el tribunal farà públic un llistat ordenat dels aspirants amb les puntuacions finals atorgades a cada un d’ells, i cridarà els primers del llistat, en nombre igual al de places a cobrir, per tal que passin el reconeixement mèdic.\nEls professionals als quals s’encarregui la realització de la prova mèdica, entregaran al tribunal un informe de cada un dels aspirants.\nEn cas que algun aspirant no superi el cinquè exercici, el tribunal cridarà el següent de la llista que hagi superat les proves anteriors per tal que el realitzi.\nEls aspirants que siguin considerats aptes en la prova mèdica seran proposats a l’alcaldia per al seu nomenament com a agent interí. El nombre d’aspirants proposats no podrà ser superior al de places convocades.\nEls aspirants proposats hauran de presentar a la secretaria de la corporació, en el termini màxim de vint dies, els documents acreditatius de les condicions exigides a la base segona.\nEls qui tinguin la condició de funcionaris públics estan exemptes de justificar documentalment els requisits que no requereixin actualització. Únicament hauran de presentar un certificat de l’organisme que custodiï el seu expedient personal i acreditar la seva condició i les altres circumstàncies de les quals no hi hagi constància.\nSi dins del termini esmentat, i tret dels casos de força major, els aspirants proposats no presenten la documentació o no reuneixen els requisits exigits, no podran ser nomenats i quedaran anul·lades totes les seves actuacions, sens perjudici de la responsabilitat en què puguin haver incorregut per falsedat.\nDEZENA.- CIRCUMSTÀNCIES DEL CESSAMENT I PERÍODE DE DURADA DE L’INTERINATGE\nLa relació dels agents interins amb l’entitat local cessarà en les següents circumstàncies:\na) En prendre possessió com a funcionaris i funcionàries de carrera els i les aspirants aprovats en la convocatòria en què s’incloguin les places ocupades pel personal interí.\nb) En incorporar-se al lloc de treball els funcionaris i funcionàries de carrera que estiguin en situació administrativa amb dret a la reserva dels llocs de treball.\nc) Quan no calguin els seus serveis.\nd) Pel transcurs del període per al qual van ser nomenats.\ne) Per renúncia de la persona interessada.\nf) Per aplicació de la sanció de suspensió de funcions per falta qualificada com a greu o molt greu o per la separació del servei, acreditada mitjançant la instrucció d’expedient disciplinari conforme al que disposa la Llei 16/1991, de 10 de juliol, de les policies locals.\nContra les resolucions definitives i els actes de tràmit de l’alcalde, si aquests actes decideixen directament o indirectament els fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, els interessats podran interposar, d’acord amb l’article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, potestativament, recurs de reposició en el termini d’un mes a comptar a partir de l’endemà de la seva publicació o notificació, davant de l’alcalde, o bé recurs contenciós administratiu d’acord amb l’article 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos a comptar a partir de l’endemà de la seva publicació o notificació, davant la Sala Contenciosa Administrativa del Tribunal Superior de Justícia de Catalunya, d’acord amb el que preveu l’article 10 de la Llei esmentada.\nContra les resolucions definitives i els actes de tràmit del tribunal, si aquests últims decideixen directament o indirectament el fons de l’assumpte, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, els interessats podran interposar en el termini d’un mes a comptar a partir de l’endemà de la seva publicació o notificació, recurs d’alçada davant de l’alcalde.\nAmposta, 26 d’octubre de 2017\nConsisteix a recórrer, durant el màxim temps possible i a una velocitat progressiva marcada per una cinta magnetofònica, un trajecte d’anada i tornada de 20 metres.\nLa puntuació d’aquest exercici representarà el 40% de la puntuació total de la prova d’aptitud física.\nDempeus i amb les cames separades, s’agafa la pilota medicinal (3 quilos) amb les dues mans i, de darrera el clatell es llança cap endavant per sobre el cap, sense aixecar el talons ni les puntes dels peus (2 intents)\nLa puntuació d’aquest exercici representarà el 15% de la puntuació total de la prova d’aptitud física.\nAbdominals en 1 minut\nElevació successiva del tronc durant 1 minut amb les cames flexionades, els braços al clatell amb els dits entrecreuats i els peus subjectats.\nLa puntuació d’aquest exercici representarà el 30% de la puntuació total de la prova d’aptitud física.\nDempeus davant d’una paret i amb el braç estès. Flexió profunda de cames i extensió fins tocar amb la mà el punt més alt de la paret (2 intents).\nBarem d’aptitud física homes\nEdat igual o inferior a 29 anys\nBarem d’aptitud física dones\nEdat de 30 a 35 anys\nTema A.1 L’Estatut d’autonomia de Catalunya (EAC)\nLa competència en matèria de seguretat pública establerta a l’Estatut d’autonomia de Catalunya.\nTema A.2 Les institucions polítiques de Catalunya\nLa Presidència de la Generalitat de Catalunya.\nTema A.3 L’ordenament jurídic de l’Estat\nTema A.4 Els drets humans i els drets constitucionals\nEls drets fonamentals i les llibertats públiques.\nTema A.5 Les institucions polítiques de l’Estat\nTema A.6 Els òrgans jurisdiccionals. Poder judicial i Tribunal Constitucional\nTema A.7 L’organització territorial de l’Estat\nEl model territorial a la Constitució espanyola de 1978.\nTema A.8 La Unió Europea\nTema B.1 Les competències de la Generalitat en matèria de seguretat\nTema B.2 El Departament d’Interior\nEstructura del Departament d’Interior.\nLa Policia de la Generalitat – Mossos d’Esquadra.\nL’Institut de Seguretat Pública de Catalunya.\nEl Servei Català de Trànsit.\nEl Centre d’Atenció i Gestió de Trucades d’Urgència 112 Catalunya.\nTema B.3 La coordinació policial\nLa coordinació amb les forces i cossos de seguretat de l’Estat. La coordinació amb les policies locals de Catalunya.\nEls òrgans de coordinació establerts per la Llei 4/2003, de 7 d’abril, d’ordenació del sistema de seguretat pública de Catalunya.\nTema B.4 El marc legal de la seguretat\nLa Llei orgànica 2/1986, de 13 de març, de forces i cossos de seguretat. Principis bàsics d’actuació.\nLa Llei 10/1994, d’11 de juliol, de la Policia de la Generalitat – Mossos d’Esquadra. Funcions, àmbit territorial d’actuació i estructura.\nLa Llei 16/1991, de 10 de juliol, de les policies locals de Catalunya.\nReglament de la Policia Local d’Amposta, de 23 d’abril de 2012.\nDecret 219/1996, de 12 de juny, pel qual s’aprova el Reglament d’armament de les policies locals.\n6.Decret 151/1998, de 23 de juny, de regulació de les juntes locals de seguretat.\nDecret 233/2002, de 25 de setembre, pel qual s’aprova el Reglament d’accés, promoció i mobilitat de les Policies Locals.\nTema B.5 El Codi deontològic policial\nEl Codi europeu d’ètica de la policia.\nAcord GOV/25/2015, de 24 de febrer, pel qual s’aprova el Codi d’ètica de la Policia de Catalunya.\nTema C.1 Ordenances Municipals de l’Ajuntament d’Amposta\nOrdenança Municipal reguladora de la Tinença d’animals.\nOrdenança Municipal reguladora del repartiment de publicitat directa a les bústies.\nOrdenança Municipal sobre Trànsit, circulació de vehicles a motor i seguretat vial. (text refós)\nOrdenança Municipal reguladora de l’Ocupació de via pública amb taules, cadires i instal·lacions anàlogues (terrasses)\nTema C.2 Procediment Penal\nLa jurisdicció penal a Espanya: òrgans i competències. El procediment penal ordinari: Sumari i judici oral. El Tribunal del jurat. El procediment abreujat. Judici de Faltes. Judicis ràpids. La reforma de la LECR (Llei 38/2002)\nLes parts en el procés penal: concepte i característiques més importants de l’imputat. Ministeri Fiscal, acusador particular, acusador popular, acusador privat, advocat defensor.\nLa denúncia: concepte i classes. El dret i el deure de denunciar. Persones que estan exemptes de denunciar. Efectes de la denúncia. Diferència entre denúncia i querella.\nLa Detenció: Concepte. supòsits legals en què és procedent la detenció. Excepcions per raó de les persones. Els drets dels detinguts i la seva materialització.\nLa identificació del delinqüent: La roda de reconeixement, supòsits i procediment.\nL’Habeas Corpus: Concepte, Finalitat i procediment\nL’entrada i registre en lloc tancat: Requisits, formalitats i supòsits excepcionals\nL’Atestat policial: Diferents formes d’iniciar-lo. Estructura. Acabament. Valor dels atestats policials\nLa inspecció ocular tecnicopolicial: Concepte, finalitat i metodologia. Recerca d’indicis. Les primeres actuacions en el lloc dels fets.\nLa prova en el procés penal: La prova de càrrec, prohibida i preconstituïda. Els indicis\nTEMA C.3 Policia administrativa.\n1.Llei Orgànica de protecció de la seguretat ciutadana.\n2.Reial _Decret 137/1993, de 29 de gener, pel qual s’aprova el reglament d’armes, especial referència a les definicions, a la classificació de les armes reglamentàries, a les armes prohibides i als tipus de llicències i modificacions.\n3.Llei 10/1999, de 30 de juliol sobre el règim jurídic de la tinença de gossos potencialment perillosos:\nDecret 170/2002, d’11 e juny, sobre mesures en matèria de gossos considerats potencialment perillosos\n4.Llei 11/2009, de 6 de juliol, de regulació administrativa dels espectacles públics i les activitats recreatives\n5.Decret 112/2010, de 31 d’agost, pel qual s’aprova el Reglament d’Espectacles públics i activitats recreatives.\n6.ORDRE INT/358/2011, de 19 de desembre, per la qual es regulen els horaris dels establiments oberts al públic, dels espectacles públics i de les activitats recreatives sotmesos a la Llei 11/2009, del 6 de juliol, de regulació administrativa dels espectacles públics i de les activitats recreatives, i al seu Reglament.\nTEMA C.4 Policia de Trànsit\n1.Reial Decret Legislatiu 339/1990, de 2 de març, pel qual s’aprova el text articulat de la llei sobre trànsit, circulació de vehicles de motor i seguretat viària\n2.Llei 19/2001, de 19 de desembre, de reforma del RDL 339/1990\n3.Reial Decret 13/1992, de 13 de gener, pel qual s’aprova el Reglament General de Circulació, amb especial referència al Títol I, capítol I; Títol II, Capítol I secció 1ª i 4ª, Capítol II, Capítol VI, Capítol VIII, i Capítol IX i Capítol X; Títol III, Capítol II i Capítol VI; Títol IV, Capítol IV I Capítol V\n4.Llei 43/1999 d’adaptació de les normes de circulació a la pràctica del ciclisme\n5.Reial Decret 772/1997, de 30 de maig, pel qual s’aprova el Reglament general de conductors, amb especial referència al Títol I, capítol I, II, III i Capítol IV secció 1ª i 2ª\n6.Decret Legislatiu 2/2003, de 28 d’abril, pel qual s’aprova el text refós de la llei municipal i de règim local de Catalunya: Competències locals en matèria de seguretat i trànsit\nLa legislació policial\nLlei 16/ 1991, de 10 de juliol, de les policies locals.\nDecret 151/1998, de 23 de juny, de regulació de les juntes locals de seguretat.\nQUADRE D’EXCLUSIONS MÈDIQUES\n—1 La dinamometria, amb l’estenòmetre de Blok, inferior a les 30 divisions en la mà dominant i a les 25 divisions en la mà no dominant, pel que fa als homes; i inferior a les 25 i 20 divisions, respectivament, en les mans dominant i no dominant, pel que fa a les dones.\n—2 La capacitat vital, obtinguda amb l’espiròmetre, inferior als 3,5, litres en els homes, i als 3 litres en les dones.\nMALALTIES, LESIONS I DEFECTES FÍSICS:\n—1 Aparell circulatori\n—2 Aparell respiratori\n—3 Aparell genitourinari\n—4 Aparell digestiu\n4.1 Malformacions o lesions de l’aparell digestiu, inclosos el fetge, les vies biliars, el pàncrees exocrí i les glàndules salivals.\n4.2 Disfuncions que comprometin la masticació, la deglució, la digestió o l’excreció.\n—5 Sistema hematopoètic: hemopaties que a judici del tribunal limitin l’exercici de la funció policial.\n—6 Aparell locomotor\n6.1 Malformacions o lesions que incapacitin, limitin o comprometin el lliure moviment de qualsevol articulació o que puguin disminuir la força i l’agilitat de les extremitats, el tronc o el coll, o la seva repercussió estàtica.\n6.2 Qualsevol altre procés de l’aparell locomotor que a judici del tribunal dificulti l’exercici de les funcions policials.\n—7 Trastorns psiquiàtrics i sistema nerviós\n7.1 Qualsevol tipus de psicosi o trastorn afectiu, neuròtic o de personalitat que afecti un adequat comportament social i laboral.\n7.2 Retard mental, trastorn del desenvolupament psicològic o trastorn mental orgànic que incapaciti per a les funcions pròpies del lloc al qual aspira.\n7.4 Símptomes i/o signes clínics biològics indicadors d’intoxicació exògena (detecció de metabòlits de drogues d’abús en l’orina).\n—8 Glàndules endocrines\n—9 Infeccions: qualsevol malaltia infectocontagiosa (vírica, bacteriana, micòtica o parasitària).\n—10 Òrgans dels sentits\n10.9 Qualsevol altre procés patològic que, segons el parer dels facultatius que realitzin la prova, dificulti de manera important l’agudesa visual.\n10.11 Malformacions o lesions de l’oïda interna, mitjana o externa, que en comprometin el bon funcionament o en determinin afeccions cròniques.\n10.12 Malformacions o lesions dels òrgans de la fonació (llavis, paladar, boca, cordes vocals, etc.) que comprometin la funció fonatòria normal.\n—11 Pell, fàneres i glàndules exocrines\n11.2 Cicatrius que per la seva extensió, profunditat o estètica puguin comprometre la funció policial o facilitar la identificació.\n11.6 Altres alteracions dermatològiques que a judici del tribunal limitin o dificultin l’exercici de la funció policial.\n12.2 Processos hereditaris amb repercussió permanent sobre funcions orgàniques


EL PP demanarà que es convoque la junta de seguretat davant l'onada de robatoris - Portal de Xàtiva\nInicio Política EL PP demanarà que es convoque la junta de seguretat davant l’onada...\nEL PP demanarà que es convoque la junta de seguretat davant l’onada de robatoris\nMarcos Sanchis: “és necessari que donem seguretat i certeses a les empreses i famílies”.\nEl PP ha sol·licitat a l’alcalde que convoque la junta de seguretat davant l’onada de robatoris que s’està produint a Xàtiva. Hem de recordar que la setmana passada es van produir diversos robatoris en comerços de la zona d’Abu Masaifa la mateixa nit i just aquesta setmana s’han tornat a produir una altra onada en comerços de l’entrada de la ciutat.\nDes del PP veuen necessari que es convoque la junta de seguretat de Xàtiva per a prendre mesures concretes i contundents. “Aquests dos episodis són molt greus, i per això és necessari que es reforcen els mitjans personals i materials per a combatre aquest tipus d’actuacions” han declarat els populars.\nMarcos Sanchis ha afirmat “és necessari que donem seguretat i certeses a les empreses, comerços i famílies; per això li demanem a l’equip de govern que no mire cap a un altre costat i destine més mitjans materials i personals. És necessari coordinar-se amb policia nacional i guàrdia civil. Estem en moments molt complicats en els quals les famílies i les empreses estan travessant complicacions econòmiques i el que menys necessiten és aquesta sensació d’inseguretat i impotència. Finalment volem a més solidaritzar-nos amb els comerciants que els han patits aquests robatoris perquè és una sensació d’impunitat, de no poder fer res”.


American Space Barcelona | Biblioteca Bon Pastor | Ajuntament de Barcelona\nAprenentatge. Vine a conèixer l’American Space Barcelona i participa en la creació del teu futur.\nL’American Space Barcelona és un espai d’aprenentatge informal a la Biblioteca Ignasi Iglésias-Can Fabra, on les activitats que s’hi desenvolupen busquen potenciar les habilitats, eines i competències necessàries perquè puguis afrontar amb èxit les noves oportunitats tecnològiques i socials del segle XXI.\nL’American Space Barcelona (ASB) és un projecte de col·laboració entre el Consolat General dels Estats Units a Barcelona, el Districte de Sant Andreu i Biblioteques de Barcelona. L’ASB t’ofereix una programació que inclou cinc grans àrees: la ciència i la tecnologia, l’ensenyament i l’aprenentatge de l’anglès, programes culturals, orientació educativa per a joves que vulguin anar a estudiar als EUA i informació sobre el país.\nAprofita totes les activitats relacionades amb la fabricació digital (disseny i impressió 3D), la robòtica i la programació (Scratch, Arduino, Raspberry Pi…), l’electrònica (Little Bits), els videojocs i la realitat virtual, la ciència ciutadana… A l’American Space Barcelona podràs utilitzar la tecnologia més avançada.\nMillora el teu anglès amb una programació cultural orientada a l’aprenentatge informal en un entorn lúdic i col·laboratiu i amb una àmplia col·lecció de llibres al teu abast.\nNo et perdis les xerrades, exposicions i tallers relacionats amb la cultura estatunidenca.\nInformació sobre els Estats Units d’Amèrica\nTot el que vulguis saber sobre el país ho trobaràs a les col·leccions de llibres, els recursos en línia i la programació d’activitats sobre temes relacionats amb els EUA.\nOrientació per estudiar als EUA\nSi estàs interessat en estudiar als EUA, a l’American Space Barcelona podràs comunicar-te amb EducationUSA, el servei d’assessorament acadèmic del govern dels EUA, i rebre informació sobre estudis de grau i postgrau i cursos d’anglès a les universitats nord-americanes.\nLes activitats són gratuïtes i estan obertes a tothom. Segueix i comenta aquestes activitats amb #AmericanSpaceBCN


La jutgessa envia a la presó el veí de Palafrugell que divendres va matar el seu germà | Catalunya | EL PAÍS Catalunya\nLa jutgessa envia a la presó el veí de Palafrugell que divendres va matar el seu germà\nL'home va acabar confessant la seva implicació, malgrat que primer va dir que desconeixia els fets\nGirona 27 AGO 2018 - 16:27\tCEST\nCotxes dels Mossos a Girona. Pere Duran\nLa magistrada del jutjat d'instrucció número 4 de la Bisbal d'Empordà (Baix Empordà) ha pres declaració aquest dilluns al matí a Rafael C. A., de 51 anys, detingut divendres pels Mossos d'Esquadra per la mort del seu germà Manuel, de 54, a Palafrugell. Després de la declaració, la jutgessa ha acordat presó provisional, comunicada i sense fiança per un delicte d'homicidi.\nDivendres al matí, sobre dos quarts de vuit, Rafael, conegut com a Fali, es va presentar a les dependències de la policia local demanant ajuda perquè havia trobat el seu germà ensangonat i mort i assenyalava que no sabia què havia passat. Tant la víctima com el seu germà, tots dos amb nombrosos antecedents, són coneguts per la policia per la seva addicció a les drogues i a l'alcohol i perquè els agents han hagut d'intervenir en diversos fets delictius que han protagonitzat, com un accident que van provocar fa poc més d'una setmana quan van xocar contra una parella belga, de mitjana edat, que anava amb moto.\nDesprés de l'avís, diversos agents es van desplaçar fins a la casa on vivien, al número 84 del carrer Caritat i van trobar el cadàver de Manuel enmig d'un bassal de sang. Es van encarregar del cas els agents de l'Àrea d'Investigació Criminal (AIC) dels Mossos d'Esquadra de Girona, que van apreciar signes de violència en el cos, ja que presentava un cop al cap.\nDetingut un veí de Palafrugell per la mort del seu germà\nMalgrat que primer va dir que no sabia què havia passat, en l'interrogatori Rafael no va trigar a admetre que la nit anterior havien begut i fumat porros junts i s'havien discutit, i que va colpejar el seu germà amb la crossa que portava sempre. Manuel va caure i es va fer un cop al cap contra la cantonada de l'escala. L'agressor va pensar que ja es despertaria i el va ficar al llit.\nEls Mossos el van detenir com a presumpte autor d'un homicidi dolós i la jutgessa l'ha enviat ara a la presó. L'autòpsia haurà d'esclarir si la segona versió que va donar l'agressor és la correcta o bé si els fets que van posar fi a la vida de Manuel són diferents dels que descriu el presumpte homicida.


Futurama, les pel·lis :: Amb compte ::\nby Roger Compte · Published 3/3/2009 · Updated 2/3/2009\nM’encantava Futurama. En un moment -ull, que potser m’equivoco, que ja són massa anys enrere- que els Simpsons ja començaven a anar cap avall (les últimes temporades són molt fluixes) era una alegria per la multitud de referències a ciències ficcions vàries i bon humor en general. La van cancel·lar per poca audiència i van decidir reviure-la no fa gaire fent-ne 4 pel·lis, en comptes d’una altra temporada. He acabat de veure la quarta i última, Into the wild green yonder. Amb bons moments com les altres, però decepcionant per un nivell que baixa força el llistó respecte les temporades que s’havien emés. Tot i que ja estan agafant l’efecte Antena3 i després de veure els capítols tan cops, ja comencen a cansar.\nI és que no és el mateix fer un episodi de 20 minuts (o 40) que fer una pel·li que acaba semblant un episodi allargat. I històries d’aquestes n’hi ha unes quantes. Els Simpson, precisament. O Expedient X. En el subapartat de pel·lis de sèries cancel·lades, hi ha les de Deadwood -que no he vist- o Firefly, una de naus especials del Joss Whedon (Buffy, Dollhouse) que va rebre molt bona crítica però que a mi em va deixar una mica igual. Tan la sèrie com el film, Serenity, que hi ha qui situa com un dels millors films de ciència ficció vistos.\nDe 24 crec recordar que també en volien fer una pel·lícula. Que no serien les 24 hores sinó el temps real de la pel·li. En aquesta si que li veig el potencial. I a Lost també volen acabar l’última temporada amb una pel·lícula. I serà qüestió d’anar-la a veure tots el mateix divendres perquè no ens cusin d’spoilers.\nLa moral de la historia seria: si vols fer la pel·li d’una sèrie, no intentis replicar la lògica dels episodis, perquè et quedarà una cosa allargada. Intenta fer una cosa nova i diferent i potser tindràs èxit. No sé perquè com a exemple positiu em ve al cap la pel·li dels Beavis & Butthead. Passen els anys i encara tinc la traducció espanyola al cap. El gran Porculio i el seu “culo, culito” que encara imito de tant en tant…\nGo-go a Sitges\nby Roger Compte · Published 1/9/2005\n4/3/2009 a les 10:27 am\nLa telemovie de 24 ja s’ha fet i és dolenta fins a dir prou. Aquí, la meva anàlisi en profunditat:\nNext story Els Casals\nPrevious story De rapidshares i megauploads


La Festa dels Tres Tombs d’Anglesola batrà rècords en la seva vint-i-quatrena edició – Comarques de Ponent\nSens dubte, la Festa dels Tres Tombs d’Anglesola ha esdevingut, amb els anys, una de les festes cabdals i de major atractiu del panorama festiu de la comarca de l’Urgell. Anglesola serà amfitriona, en aquesta edició, que se celebrarà els dies 20,21 i 22 d’abril, de la X Trobada de la Federació Catalana dels Tres Tombs, que amb més d’una setantena de poblacions que en formen part promet un rècord de participació en els tradicionals Tres Tombs. Segons el president de la Societat Sant Antoni Abat, entitat responsable de l’organització, Domingo Macià, la gran quantitat de carros i cavalleries que participaran en l’edició d’enguany ha fet que s’hagi hagut d’ampliar el recorregut. Si fins ara el rècord de participació estava en un centenar de carros, aquest any es calcula que participaran a la desfilada de diumenge entre cent setanta i cent vuitanta carros a més de centenars de cavalleries. La festa es complementa, com ja és habitual, amb tot un seguit d’activitats relacionades amb el mon del cavall, com ara la Fira Ramadera de Cavalls de Pura Raça, la Fira de Cavalls Creuats, la Fira d’Equipaments Hípics i les proves hípiques que, com cada any, se celebraran a la finca de la Morana. Sens dubte, la Festa dels Tres Tombs d’Anglesola ha esdevingut, amb els anys, una de les festes cabdals i de major atractiu del panorama festiu de la comarca de l’Urgell. La festa, que celebrarà del 20 al 22 d’abril la vint-i-quatrena edició, té com a principal objectiu recuperar la memòria recent dels nostres pobles i ciutats, abans de l’arribada de les màquines al camp, en uns temps en què els homes i les dones depenien de la tracció animal per realitzar els treballs al camp i per transportar tota mena de mercaderies. A Catalunya, només els Tres Tombs d’Igualada, de Vilanova i la Geltrú i de Valls es poden comparar quantitativament i qualitativament als d’Anglesola. Aquest any, la Societat de Sant Antoni Abat, entitat organitzadora, ens sorprèn amb la X Trobada de la Federació Catalana dels Tres Tombs, que amb més d’una setantena de poblacions que en formen part promet un rècord de participació en els tradicionals Tres Tombs. També participarà en la desfilada la Guàrdia Urbana Muntada de Barcelona. Anglesola aplegarà el bo i millor de cada població en la desfilada de diumenge dia 22 d’abril. Segons ha anunciat el president de la societat, Domingo Macià, la gran quantitat de carros i cavalleries que participaran en l’edició d’enguany ha fet que s’hagi hagut d’ampliar el recorregut. Si fins ara el rècord de participació estava en un centenar de carros, aquest any en participaran a la desfilada de diumenge entre cent setanta i cent vuitanta carros. Segons la presidenta de la Federació Catalana dels Tres Tombs, Marta Font, si la climatologia acompanya, s’espera que la festa sigui tot un èxit. Des de la federació, s’aposta per la qualitat dels carros, cavalleries i el vestuari de carreters i genets. La festa es complementa, com ja és habitual, amb tot un seguit d’activitats relacionades amb el mon del cavall, com ara la Fira Ramadera de Cavalls de Pura Raça, la Fira de Cavalls Creuats, la Fira d’Equipaments Hípics i les proves hípiques que, com cada any, se celebraran a la finca de la Morana. A més, la Fira Medieval ha esdevingut un dels grans atractius d’aquest cap de setmana festiu que ens ofereix Anglesola. Una bona ocasió per adquirir tota mena de productes artesanals i descobrir un bon nombre d’oficis antics. Anglesola ens dóna, amb la festa dels Tres Tombs, l’oportunitat de redescobrir una part importantíssima de la memòria dels nostres pobles. El visitant pot d’aprofitar l’ocasió per visitar l’Espai del Carro, on la Societat de Sant Antoni Abat ha anat guardant tot el material que ha anat recuperant gràcies a la col·laboració del mestre carreter Antoni Boldú. Precisament Boldú va culminar l’any passat la construcció del carro de garbes més gran de Catalunya, que enguany participarà en la desfilada de diumenge, carregat amb cinc mil cinc-cents quilos de garbes que membres de la Societat Sant Antoni Abat van segar, tal com es feia antigament, l’estiu passat. A més, diumenge dia 22, el poliesportiu acollirà la presentació del DVD sobre la construcció d’aquest carro de grans dimensions. Finalment, el dillus dia 23 d’abril es clourà aquesta gran festa amb el sorteig del carro carregat de fato.


MESURES PER PROMOURE UNA OCUPACIÓ DE QUALITAT\nMESURES PER PROMOURE UNA OCUPACIÓ DE QUALITAT Les empreses que apliquin una millora de les condicions laborals dels treballadors podran optar a una bonificació d’entre un 5 i un 10% de l’IAE\nL’estudi del mercat de treball de la Garrotxa ha posat de relleu que la recuperació econòmica ha suposat una creació important d’ocupació en els últims anys (al voltant del 3% anual), sobretot impulsada pel treball assalariat, i que durant el 2017 ha superat el màxim assolit el 2008 (en 83 llocs de treball més). El mateix informe constata que les condicions laborals són també comparativament millors que a la resta de Catalunya. La taxa de temporalitat és del 10,5% en front del 21,7% del conjunt català i la mitjana del salari net és de 2.139,65€ al mes per llar.\nNo obstant això, l’estudi detecta un augment de la precarietat en la contractació. En els últims anys, la temporalitat s’ha incrementat, estenent-se entre tots els grups d’edat i afectant sobretot als col·lectius amb menor qualificació. També s’ha donat una major presència de contractació a través d’empreses de treball temporal, especialment a sectors com la indústria alimentària i l’hoteleria.\nAmb l’objectiu d’incentivar mesures que ajudin a revertir aquesta situació, l’Ajuntament d’Olot obre una convocatòria d’ajuts per a les empreses que apliquin millores de les condicions laborals dels seus treballadors. El regidor de Promoció Econòmica, Estanis Vayreda, ha explicat aquest matí que les mesures han d’incidir en tres àmbits: l’estabilitat laboral, els sous dignes i la conciliació de la vida laboral i personal. Es vol promoure així la realització de mesures de millores laborals que afavoreixin la retenció i captació de nou talent.\nLa subvenció s’aplicarà sobre la quota municipal de l’Impost d’Activitats Econòmiques de 2018 que té el seu període de cobrament de 1 de setembre a 31 d’octubre. Cal tenir en compte que les empreses obligades al pagament de l’impost tenen una facturació superior al milió d’euros (més de 400 en el cas d’Olot).\nA partir de l’1 de novembre s’obrirà un període de 15 dies per presentar la sol·licitud de subvenció que suposarà una bonificació de fins al 5% de l’import de la quota municipal de l’IAE a les empreses que compleixin els requisits marcats a la convocatòria en funció de la modalitat escollida o bé fins a un 10% si a més l’activitat es porta a terme en el Nucli Antic o a Sant Miquel.\nLes bases de la convocatòria es publicaran aquests propers dies a e-Tauler de la pàgina web de l’Ajuntament. Les sol·licituds caldrà presentar-les de l’1 al 15 de novembre a la seu de DinàmiG, (carrer de Tomàs Lorenzana, 15).


L’Arrabal es desplaça per segona setmana seguida | Diari de Santa Coloma\nL’Arrabal es desplaça per segona setmana seguida\nL'Arrabal ve de guanyar a domicili I Foto: Regionalfutbol.\nLa plantilla dirigida per Álex Ochoa jugarà al camp del CD Trinidad, un dels equips que ha començat amb més bon peu la temporada.\nPer altra banda, al grup IV de Tercera Catalana, el Singuerlín enceta la tercera jornada de lliga situat en una més que positiva segona posició.\nLa Fundació Grama necessita ser més efectiva de cara a porteria per deixar enrere els dos empats consecutius aconseguits.\n17/09/2015 – La plantilla dirigida per Álex Ochoa jugarà al camp del CD Trinidad, un dels equips que ha començat amb més bon peu la temporada.\nUn nou cap de setmana de competició oficial s’acosta pels clubs de Santa Coloma. Dos dels tres conjunts que militen a la Tercera Catalana es preparen per actuar com a visitants, mentre que un d’ells, el Singuerlín, es podrà quedar a Can Zam 2.\nPer una banda, al grup XI de Tercera Catalana, l’Arrabal Calaf Gramenet afronta la tercera jornada del campionat amb molta força, sobretot després de tornar del camp del Chacarita amb el primer triomf del curs assegurat (2-3).\nAquest diumenge (12h), els vermells visitaran el camp del CD Trinidad, adversari que acredita una mitjana de tres gols marcats per partit. L’Arrabal, que perd a Ordóñez per sanció, s’enfronta a un Trinidad que ocupa el quart lloc de la classificació amb 4 punts de 6 possibles.\nSeguir el rastre del líder\nPer altra banda, al grup IV de Tercera Catalana, el Singuerlín enceta la tercera jornada de lliga situat en una més que positiva segona posició. Els verds sumen 4 punts i aquest diumenge (12h) reben al Liverpool, setè classificat del campionat (3).\nAmb un empat i una victòria, el conjunt colomenc es manté invicte i només ha estat superat pel CE Districte (6 punts) en aquest inici de lliga. A Can Zam 2, el Singuerlín buscarà allargar la bona línia i estrenar-se a casa.\nEn darrer terme, al mateix grup IV, la Fundació Grama necessita ser més efectiva de cara a porteria per deixar enrere els dos empats consecutius aconseguits en aquest inici de curs.\nLa plantilla de Ramon Carranza visitarà dissabte (18h) el camp del CE Llavaneres, conjunt que ve de guanyar al Municipal d’Alella per un ajustat 3 a 4 (3-4). Els maresmencs, que compten amb la baixa per sanció de Robles, van ser l’any passat el segon club més golejador del grup (95 dianes).\nPel que fa a la Fundació, aquest dissabte 19 de setembre (13h) l’entitat presidida per Antonio Morales rebrà la visita del president de la FCF, Andreu Subies. El 2013, la junta directiva del club ja va presentar el projecte de la institució al màxim mandatari de la Federació Catalana de Futbol.


ALGUNES REACCIONS I COMENTARIS A L’ARTICLE “DGAIA ETS TU” | Cruïlles\nALGUNES REACCIONS I COMENTARIS A L’ARTICLE “DGAIA ETS TU”\nhan passat dos dies des que vaig publicar el setè article de la sèrie “Els nens del President”, amb un èxit significatiu. Sembla que la gent tenia ganes de tornar a llegir sobre els infants tutelats, i això m’omple d’orgull. En aquests dos dies l’article ha estat llegit per al voltant de 25.000 persones. 25.000 persones que, amb una mica de sort, hauran canviat alguna cosa de la seva mirada envers aquests infants.\nVolia aprofitar per agrair a tothom els seus missatges de recolzament. He rebut emails i comentaris de tota mena, via Twitter, Facebook o correu electrònic, agraint la feina i el compromís envers els nanos. No contemplo cap altre escenari possible en que això no sigui així.\nAmb el vostre permís, comparteixo aquí alguns d’aquests missatges, alguns dels quals m’han emocionat especialment. Molts altres, si no us importa, me’ls reservo per a mi.\nNovament moltes gràcies!\nHola David, avui he llegit el teu article “DGAIA ets tu” i no tens ni idea l’emoció que m’has fet sentir.\nSom una família d’acollida fa ja * anys. Durant aquests anys només ens hem trobat amb lios, mentides i demés per part de l’administració. Vam iniciar aquest acolliment intentant ajudar a un infant desemparat, per donar-li una família en lloc d’estar a un centre i resulta que qui es el tutor legal (DGAIA) son els que menys tenen en compte les necessitats d’aquests infants, tenim clar que per ells són un simple número d’expedient. I et trobes amb les mans lligades, perquè l’única contestació que reps quan preguntes el perquè d’aquest funcionament només reps aquesta resposta: el circuit funciona així…\nL’ICIF et dóna la raó de les teves queixes i demandes, la psicòloga de l’infant et dóna la raó, però tristament per a l’infant el circuit funciona així……. És penós!\nDesprés llegeixes coses com les que tu escrius i et dones compte que hi han persones que lluiten per ells i et donen forces. Gràcies per estar amb ells!\nPosted in General on 13 gener, 2017 by David. Deixa un comentari\n← Els nens del President (VII): DGAIA ets tu\nÈtica, legalitat i acció social →


El Castelló cau 1-2 a Castàlia front l'Espanyol B i és ja el penúltim classificat - VilaWeb\nEl Castelló cau 1-2 a Castàlia front l’Espanyol B i és ja el penúltim classificat\nEl Vila-real B, en canvi, malgrat empatar 2-2 a Alcoi, continua més líder que mai\nAl grup Tercer de la Segona B, les diferències entre els dos equips de la Plana que hi són presents són autènticament bestials. Així, mentre el Castelló es troba situat en el penúltim lloc, a quatre punts de la salvació, el Vila-real B continua liderant el grup, tres punts per davant del seu perseguidor més immediat, l’Atlètic Balears.\nI és que el Castelló es va cobrir de glòria, el diumenge a Castàlia, en caure derrotat per l’Espanyol B per un gol a dos. I és que els espanyolistes es van ensenyorir del camp des del primer moment, i van aconseguir els seus gols als minuts 14 i 68, front a uns albinegres que semblaven no ser de tot dins del partit; i només un gol de Rubén Ramos, aconseguit al minut 74 de penalti, va permetre als locals maquillar una mica la vergonya, sense que, per altra banda, els servira en realitat per a res.\nPerquè, amb només 22 punts de 69 possibles, no arriben ni a al tercera part, els homes d’Oscar Cano (suposem que continua sent encara l’entrenador orellut), es troben situats en el penúltim lloc de la classificació del grup, a quatre punts ja de la salvació, i no són els darrers perquè el València Mestalla va encara pitjor. O siga que, o molt canvien les coses, o l’any que ve tornarem a veure el Castelló immers i ben immers en el “pou de Tercera” del qual només havia pogut escapar després de tants intents.\nEn canvi, el filial groc, tot i que no va superar l’empat 2-2 a Alcoi contra l’Alcoià, amb gols de Nikola Vujnovic i Simón Moreno, continua líder del grup, amb 43 punts, tres més que l’Atlètic Balears i quatre més que el Cornellà, i du camí de jugar la promoció d’ascens a Segona A… a no ser que l’equip titular groc descendisca, amb la qual cosa, lògicament, el B no podria promocionar.


Es tancarà una escola a partir de dos positius de grups diferents\nSerà un tancament de 14 dies, sempre que les autoritats sanitàries ho considerin segons l'evolució epidemiològica del territori\nRedacció | dijous, 13 d'agost del 2020, a les 21.44\nUna escola podria tancar si es donessin dos casos positius de coronavirus en diferents grups de convivència, tot i que aquesta no serà l’única condició. És un dels punts que preveu el document de gestió de casos de covid-19 a les escoles que ha presentat aquest dijous al matí el conseller d’Educació, Josep Bargalló.\nInstruccions per a l’inici del curs escolar 2020-21\nSegons ha explicat Bargalló, els dos casos, a més de ser de dos grups de convivència diferents, també s’haurien de localitzar en dos espais diferents de l’escola, per exemple, en dos edificis separats. Si hi hagués aquesta situació, seria l’autoritat sanitària que, a partir de les dades de traçabilitat i de l’anàlisi epidemiològica, faria la proposta del tancament. En cas que es fes el tancament, seria de 14 dies.\nMarc Ramentol, director general de Professionals de la Salut del Departament de Salut, ha recordat que el document de gestió de casos de covid-19 a les escoles pel curs 2020-2021 s’ha dissenyat amb l’objectiu de posar tots els esforços a mantenir les escoles obertes.


Junts en defensa del riu Ter | Emporion\nJunts en defensa del riu Ter\nMedi Ambientnúm. 15 - març - 2008\nper Anna Maria Bagudà Coll el març 20, 2008\nDissabte, dia 26 de gener, es va fer una assemblea al mas Badia, a la Tallada d’Empordà. Convocats per les diferents comunitats de regants del Baix Ter i el Consorci Alba Ter, vam acudir-hi tota una colla de gent preocupada pel nostre riu. Hi havia els alcaldes dels pobles veïns: Torroella, Ullà, Verges, Colomers…, el grup Gent del Ter i moltes altres persones a títol particular i sense representar cap partit polític que, coincidint amb els convocants, tal com van reflectir en les seves intervencions, tenen plena consciència que cal actuar ràpidament per aconseguir un cabal ecològic que permeti recuperar els aqüífers, les lleres del riu i tenir aigua suficient per poder regar els cultius.\nEl grup de Naturalistes de Girona va presentar una informació que ens va deixar clar com n’és de preocupant la situació actual i que l’única solució passa per retornar el cabal del riu al nivell que permeti la vida al seu voltant.\nL’any 1959 l’Estat espanyol va fer la llei del riu Ter, cosa que va significar que la seva aigua va començar a transvasar-se cap al Llobregat i així cap a la província de Barcelona. Aquesta llei també deia i diu que cal garantir un cabal ecològic mínim de 3 m3/s al seu pas per Girona i les necessitats per als regadius del Baix Ter, cosa que ara no es respecta en absolut, ja que alguns dies dels últims mesos el cabal ha estat de 0,82 m3/s (24 de novembre 2007. Dades de l’ACA).\nEl més preocupant és que, davant la sequera actual i per poder garantir l’aigua a les zones transvasades, la comissió de desembassament del Ter de l’ACA va acordar el 9 de gener tallar el cabal destinat als regants.\nEn aquesta assemblea vàrem decidir fer públic un manifest en defensa del riu que, amb l’aportació de diversos participants, va quedar a disposició dels assistents que van voler signar-lo. També es van demanar persones voluntàries per crear la Plataforma per al retorn de l’aigua del Ter.\nEls punts més importants del manifest són:\nDesprés de la derogació del Pla hidrològic nacional i de la no realització dels transvasaments d’aigua de l’Ebre o del Roine, cal exigir el mateix per al riu Ter per finalitzar aquest transvasament.\nEl mateix sector de la conca es compromet a fer un ús eficient de l’aigua.\nEl cabal suficient per al seu correcte funcionament, ompliment d’aqüífers i subministrament als municipis de la conca per a usos cívics, activitats agrícoles i econòmiques dels seus pobles i ciutats.\nCompliment de les directrius de la directiva marc de l’aigua de la Unió Europea per al Ter.\n. Que el Parlament de Catalunya aprovi una llei per reduir el cabal transvasat a la meitat d’aquí a 6 anys com a pas previ per anul·lar-lo en un termini màxim de 12 anys.\nGarantir immediatament un cabal ecològic mínim de 3 metres cúbics per segon al seu pas per Girona i les necessitats per als regadius.\nUn reconeixement institucional al paper del riu Ter, amb la seva aigua, al desenvolupament social i econòmic a les comarques barcelonines i a gran part de Catalunya.\nCal afegir que en aquest moment ja hi ha diversos ajuntaments que han aprovat, amb el suport de tots els partits polítics, mocions amb objectius semblants als que es demanen en aquest manifest i que, properament, se n’hi sumaran més.\nNo es van descartar mobilitzacions per demostrar el nostre rebuig a aquesta situació, per deixar clar a l’Administració que no ens quedarem asseguts a esperar, i per conscienciar les persones que, com que a casa l’aixeta va rajant, no tenen percepció de la gravetat del problema amb la nostra aigua.\nEstigueu atents per si cal tornar a la plaça, igual que al 1976, a defensar el nostre riu!\nAnna Maria Bagudà Coll 1 posts\nFlaones made in Torroella\nGran Torino i The visitor, semblances al cinema


La pregunta: telescopi del coneixement – Ámbit d'Investigació i Difusió Maria Corral\nLa pregunta: telescopi del coneixement\nPsicòloga i responsable de continguts a Dontknow.\nJa Sòcrates va deixar clara una cosa que els educadors comproven cada dia: la pregunta és el primer pas cap al coneixement. De poc serveix ensenyar coses a persones que no s’han preguntat res sobre un tema: ben aviat les oblidaran. En canvi, si se’ls aconsegueix suscitar interrogants plens d’interès, desitjaran conèixer les respostes, el coneixement aconseguit quedarà més ben fixat, voldran ampliar-lo per si mateixes, s’haurà estimulat el seu desig de saber més.\nHi ha moltes menes de preguntes, com hi ha molts tipus de lents per a veure-hi millor. Les preguntes de curt abast apunten a activitats immediates i d’importància relativa. Hi ha preguntes més profundes perquè volen explicar fenòmens més complexos, i hi ha preguntes que, com els grans telescopis que escruten l’univers, es qüestionen sobre el sentit general de les coses i apunten a respostes de gran importància.\nL’interrogant que fa créixer\nTant en el món educatiu com en el familiar o l’empresarial no s’ha de menysprear cap pregunta, però és bo aprendre a preguntar i a preguntar-se sobre les coses i sobre un mateix. La ciència creix a força de qüestions que, d’una resposta a una altra, continuen ampliant l’arc del coneixement compartit. Calen, doncs, preguntes oportunes i pertinents.\nEn els grups de treball també hi ha necessitat de bones preguntes. Diuen els estudiosos de l’empresa que un líder pot millorar els resultats i la satisfacció del seu equip plantejant-li bones preguntes i no donant-li sempre respostes.\nHeus-ne aquí alguns exemples:\n1. Per a aclarir un tema embrollat: «Em podries explicar millor la situació?»\n2. Per a elevar la qualitat de la relació: En comptes de «Vas complir els objectius del teu lloc de treball?», podem preguntar: «Com va el que portes entre mans?».\n3. Per a incrementar el pensament analític i crític: «Segons tu, quines conseqüències pot portar seguir per aquest camí?».\n4. Per a inspirar la reflexió i veure aspectes nous de les coses: «Per què penses que aquesta solució ha funcionat?».\n5. Per a estimular el pensament creatiu: «¿Podem fer-ho d’una altra manera, això?».\n6. Per a remoure les rutines: «Creus que es perdrà alguna cosa si comparteixes la responsabilitat d’aquest procés?».\n7. Per a afavorir l’apropiació de les solucions: «Segons la teva experiència, què suggereixes que fem ara?».\nLa pregunta en l’entorn digital\nHi ha molts llocs de preguntes i respostes, com Yahoo Answers o Quora, i llocs temàtics com Fòrum Enfemenino, que resolen dubtes concrets de salut, ciència, família, embaràs.\nEls estudis sobre el que la gent busca i pregunta a Internet descriuen d’una manera molt suggestiva els interessos de milions d’usuaris. A part de les preguntes sobre actrius, futbolistes, faràndula diversa o actualitat del moment, i de la recerca de llocs pornogràfics, curiosament, un tipus freqüent de pregunta és la de persones que estan interessades a saber si determinades actituds són normals, i si són bones o dolentes. A milions d’usuaris els importa sentir-se dins de l’estàndard i saber si a d’altres també els passa el que els passa a ells. A més de la «normalitat», desitjarien poder qualificar de bo o dolent el que fan o els succeeix. En el fons d’aquestes preguntes hi ha l’interrogant ètic.\nTambé són habituals les preguntes que busquen informació, sobretot de tipus comparatiu: diferències, avantatges i desavantatges de les coses, productes o solucions.\nLes preguntes de coneixement: causes, efectes i conseqüències. El perquè d’una situació, a més de les possibles conseqüències positives o negatives d’un tractament o d’una decisió concreta, és una altra de les recerques més freqüents dels usuaris i és habitual en els fòrums.\nPerò és difícil garantir la qualitat de les respostes que s’obtenen. No sempre hi ha la seguretat que qui respon tingui autèntic coneixement sobre el tema, i orientar-se en l’embolic d’Internet requereix una important actitud crítica.\nD’aquí el valor que desitja oferir dontknow.net, on no hi ha preguntes a l’aire, sinó interrogants que apunten a la decisió: quasi set mil, sobre els quals puc fer o no fer, pensar o no pensar en diversos temes importants de la vida. Les respostes d’autèntics experts i expertes, i les experiències de persones compartides en xarxa, no pretenen decidir per ningú. S’ofereixen d’una manera oberta, sense inclinar la balança a favor o en contra, de manera que les persones puguin triar amb més informació i lliurement.


L'Ajuntament de Sant Feliu impulsa "Guíxols Gaudeix Nadal" per potenciar el comerç local • Ràdio Capital de l'Empordà\nGuíxols Gaudeix Nadal\nEls clients dels comerços del municipi podran bescanviar els tiquets de les seves compres per vals econòmics i gastar-los en els establiments i serveis col·laboradors. La iniciativa s'engegarà a partir del 27 de novembre de 2020\nL’Ajuntament de Sant Feliu, amb la col·laboració de Comarciants Guíxols Comerç i Turisme, ha apostat per l’iniciativa “Guíxols Gaudeix Nadal”, que té com a objectiu potenciar les compres en establiments del municipi a través de vals per gastar durant la propera campanya de Nadal i Reis. És una campanya que ja es va engegar a Sant Feliu durant aquest estiu amb el nom de “Guíxols Gaudeix” i que va tenir un gran èxit. És per això que s’ha decidit reactivar-la, a partir del 27 de novembre, enfocada a les festes de Nadal.\nCom funcionarà “Guíxols Gaudeix Nadal”?\nLa proposta es basa en què el consumidor ha d’omplir una butlleta amb 10 tiquets de compra de comerços del municipi, i un cop completada, la podrà bescanviar per vals econòmics. Els comerços podran segellar la butlleta del client per cada compra superior als 15 euros. Un cop la butlleta compti amb els 10 segells de 10 establiments diferents, s’ha d’entregar a l’Oficina de Turisme, on disposaran dels vals de 10 euros per gastar en els establiments i serveis col·laboradors.\nAl mateix temps, les butlletes entregades entraran en un sorteig de tres premis:\n1r premi: Val de 2.000 euros per gastar en el comerç i serveis locals\n2n premi: Val de 1.000 euros per gastar en el comerç i serveis locals\n3r premi: Val de 500 euros per gastar en el comerç i serveis locals\nLa campanya s’allargarà fins el 6 de gener de 2021, i el sorteig final es farà l’11 de gener. Segons la regidora d’Esdeveniments de Ciutat, Núria Cucharero, l’objectiu és “intentar que totes les compres nadalenques es quedin a la ciutat”.\nArticle anteriorCap de setmana amb boira i núvols baixos matinals\nArticle següentEl Consell Comarcal del Baix Empordà, únic ponent català al Congrés TUR4all


El Rastre del Cargol: 1r premi de la 3a categoria, prosa\nAutora: Andrea Novillo\nSóc boja. Sí, ho sóc. Però què és ser boig? Una persona que no raona el que fa? Que no segueix les normes/pautes exactament com es diu que s’han de seguir? Que no mesura les accions, que no va amb compte? Perquè si vol dir això, em penso que tots en som, de bojos. I a més, jo n’estic orgullosa de ser-ho, perquè la bogeria ens fa humans, ens fa persones.\nNingú és com diu ser. Ningú és exactament com vol ser. Ningú vol mostrar la seva part més interna, més íntima, per què? Potser perquè la societat ens ha obligat, conscientment o inconscientment, a reprimir-nos? A tapar tots aquells amagatalls foscos que ens fan “estranys”? I ho poso entre cometes, perquè tots ho fem i, per tant, els estranys ho seríem tots... Llavors, qui seria el normal i qui seria l’estrany?\nSento que vivim en un món d’injustícies, traïcions, canvis, desigualtats… El món és una contradicció: el mateix concepte, en alguns àmbits és molt obvi, i en altres, molt polèmic. En qüestió de pocs minuts, una persona pot passar de ser la més feliç, agraïda, rica i afortunada, a ser tot el contrari, i a la inversa. I qui ho dicta això? De què serveix aferrar-te a una persona, ideologia o ofici si tot això pot canviar del dia a la nit?\nLa sort de cada un la decideix cadascú, i no parlo de fenòmens externs que s’apliquen sobre nosaltres, sinó del que jo defineixi com sort. Res és important, som nosaltres qui, sense ser conscients, donem importància a assumptes externs sobre els quals no tenim el poder i no podem decidir sobre ells. Amb això, li estem donant tot el poder a l’atzar, ens estem oferint en cos i ànima a la incertesa.\nQuan em poso dins el llit i puc sentir tota la calma que m’aporta la nit, la foscor i el silenci, decideixo emprendre el viatge que cada dia emprenc. Somiar. Dia rere dia, com una més que sóc en aquest petit món, somio tot d’imatges surrealistes, que n’estic segura que es tracten d’un reflex del meu pensament. De vegades no m’agrada reconèixer-m’ho ni a mi mateixa, perquè veig parts en mi que mai hagués pogut imaginar. O, millor dit, que mai he volgut pensar que he pogut imaginar. Però amb el temps aprenc a analitzar-les i rumiar d’on prové l’angoixa que sento en aquell moment del somni determinat, o també aquella eufòria i felicitat que sento en aquell altre. Sempre recordo els somnis, i penso que és així perquè vull recordar-los, ja que d’aquesta manera aprenc a conèixer-me amb més profunditat i adonar-me, en la meva quotidianitat, del perquè d’accions pròpies que sense ells, els somnis, no hagués aconseguit esbrinar. I sí, jo li dono molta importància a la psicologia dels somnis, ja que és quan dormo que hi veig clar.\nPseudònim: Clàudia G.M


Recents disposicions que afecten a les Juntes de Propietaris - La Cambra\nRecents disposicions que afecten a les Juntes de Propietaris\n7 de setembre de 2020 | Newscam, Propietat Horitzontal\nDe tots és conegut el recent rebrot de la pandèmia per la incidència del COVID-19 en gran part del territori. Aquest fet ens aconsella ser extremadament prudents evitant qualsevol concentració de persones que no sigui estrictament necessària.\nD’entre les mesures aplicables a tot Catalunya aprovades darrerament per la Generalitat de Catalunya per a contenir els brots, de moment fins el 12 de setembre es prohibeixen les trobades i reunions de més de 10 persones, tant en l’àmbit privat com en l’àmbit públic.\nSens dubte aquesta prohibició afecta plenament a les Comunitats de Propietaris, i més concretament a aquelles que tinguin prevista la celebració de les seves juntes de propietaris, ja siguin ordinàries com extraordinàries. No obstant, tot i la suspensió de la l’obligació de convocar i celebrar juntes de propietaris prevista en l’article 4 del Decret Llei 10/2020, de 27 de març (“… L’obligació de convocar i celebrar les juntes de propietaris en les comunitats subjectes a règim de propietat horitzontal resta suspesa fins al 30 d’abril de 2021 …”), en el cas que a iniciativa de la Presidència de la Comunitat, o si ho demana almenys un 20% dels propietaris amb dret a vot, que representin el mateix percentatge de quotes, es pot celebrar una junta de propietaris presencial, en la que no hi podran assistir més de 10 persones, s’haurà de mantenir una distància de seguretat mínima de 2 m, i serà obligatori l’ús de mascaretes i el rentat de mans a l’entrada i la sortida de la reunió.\nD’altra banda, i seguint també el mateix Decret Llei, mentre no es convoqui i celebri la Junta ordinària, es poden prendre acords sense necessitat de reunió a instància de la Presidència de la Comunitat, sempre i quan es compleixin els requisits establerts a l’article 312-7 del Codi Civil de Catalunya.\nDes de la Cambra aconsellem que davant la no existència de cap assumpte urgent, no es convoqui cap Junta de propietaris, entenent-se en aquest cas, i d’acord amb allò que estableix l’article 553-15 del Codi Civil de Catalunya, prorrogat el darrer pressupost anual aprovat, amb les quotes comunitàries corresponents, així com els càrrecs dels Òrgans de Govern de la Comunitat escollits en la darrera Junta ordinària.\nSi tot i així sorgeix alguna contingència en una Comunitat de Propietaris que faci imprescindible la celebració d’una Junta de Propietaris per a la seva resolució, i per tal de complir les mesures exposades anteriorment, en resum podem optar per alguna d’aquestes dues opcions:\nConvocatòria de Junta de propietaris presencial, amb les limitacions i mesures exposades més amunt, i amb les següents recomanacions:\nAssistència de només un propietari per departament.\nFomentar la delegació de vot, prèvia facilitació de la documentació a tractar a la reunió.\nEn els cassos en què sigui possible, i a instància de la Presidència de la Comunitat, utilitzar el mecanisme de la presa d’acords sense necessitat de celebrar la Junta de Propietaris presencial.\nTal com dèiem anteriorment la limitació d’aforament a 10 persones estarà vigent fins el dia 12 de setembre, veurem llavors com haurà evolucionat la pandèmia, i les mesures que pugui establir la Generalitat al respecte. Desitgem que aquestes noves mesures siguin més laxes que les actuals. De ser així serà un bon senyal en la lluita contra la propagació del COVID-19. Els mantindrem informats.\nLa Cambra posa a la seva disposició el seu servei jurídic per a qualsevol dubte o informació que precisi.


GALÍCIA Setmana Santa, Viatja en grup, Agència de viatges a Girona - Rigatours\nGALÍCIA Setmana Santa\nAvió anada i tornada (4 dies)\nDel 30 de maig al 2 d'abril 2018. Avió anada i tornada (4 dies)\nVols Barcelona – Santiago de Compostel·la (taxes aèries i facturació equipatge inclòs).\nVols La Corunya – Barcelona (taxes aèries i facturació equipatge inclòs).\nAutocar per a tot el recorregut.\nEstada en confortable hotel 4* a Santiago de Compostel·la.\nTotes les visites descrites, amb les entrades.\nDia 1r 30/MARÇ GIRONA – BARCELONA – SANTIAGO DE COMPOSTEL·LA\nSortida al matí a primera hora dels nostres pobles en direcció a l’aeroport de Barcelona per agafar el vol de Vueling directe a Santiago de Compostel·la. En arribar tindrem un autocar privat que ens conduirà cap al centre de la ciutat. Allà farem una visita de la Catedral i la seva plaça i els entorns immediats.\nA l’hora indicada, dinarem en un restaurant local. A la tarda farem un passeig pels carrers antics de Santiago, i tindrem temps lliure abans d’anar amb l’autocar cap al nostre hotel, ubicat prop del centre, a uns 20 minuts a peu de la Catedral.\nTemps per a la instal·lació a l’hotel. Sopar i nit a l’hotel.\nDia 2n 31/MARÇ VIGO –BAYONA – MONTE SANTA TECLA I PORTUGAL\nEsmorzar bufet a l’hotel. Sortida en autocar per a la visita de la part sud de Galícia. Arribada a la Ria de Vigo, que travessarem amb un transbordador des d’on gaudirem de les vistes de la ciutat des del mar. Breu visita de Vigo i continuació cap a Baiona, preciosa ciutat amb boniques platges on veurem el parador i les seves muralles.\nDinarem en restaurant local. A la tarda, seguirem la nostra ruta al llarg de la costa, passant pel poblet pesquer d’Oia, i tot continuant fins arribar a l’extrem sud, a la frontera amb Portugal, just on es troba la desembocadura del riu Miño. D’allà pujarem al Monte Santa Tecla, on pararem al mirador que ofereix extraordinàries vistes sobre el riu, la desembocadura i les terres portugueses. A la vora del mirador es troben les restes d’un antic poblat celta.\nPer acabar la tarda, travessarem la frontera i entrarem a terres portugueses, a Valença do Minho, on tindrem temps per passejar i, si estan obertes, comprar en alguna de les seves botigues de llençols i tovalloles al carrer principal.\nTornada a Santiago, i sopar i nit a l’hotel.\nDia 3r 01/ABRIL RIAS BAIXAS – COSTA DA MORTE – FINISTERRE\nEsmorzar bufet a l’hotel. Sortida en autocar cap a l’extrem oest de la Península Ibèrica: el cap Finisterre, ubicat a l’anomenada Costa da Morte, per la perillositat de la seva navegació. Arribarem fins al far i gaudirem de les vistes dels penya-segats. Continuació pels preciosos paisatges costers de la Costa da Morte. Farem una breu parada a Carnota, on podrem veure un famós horreo, dels més grans i millor conservats de Galícia.\nContinuarem cap a la població marinera de Muros, on farem una paradeta i seguirem ruta fins arribar a Sanxenxo, una de les millors platges del litoral gallec. Aquí farem un dinar a base de marisc, típic de la zona. A la tarda, tindrem temps per passejar per la població. De tornada a Santiago, farem una darrera parada a O Grove, on veurem l’Illa de la Toxa.\nSopar i nit a l’hotel.\nDia 4t 02/ABRIL LA CORUÑA – BARCELONA – GIRONA\nEsmorzar bufet a l’hotel. Avui sortirem en direcció cap al nord de la comunitat, per a la visita de la ciutat de La Coruña, ubicada en una esplèndida badia que li fa de port natural. Farem un recorregut amb l’autocar. Veurem la plaça major de Maria Pita i l’ajuntament, el port, el passeig marítim.\nContinuarem cap a la Torre d’Hèrcules, el far actiu més antic del món. Qui vulgui, podrà pujar les escales fins a dalt, amb vistes sobre el conjunt de la ciutat i la costa. Seguirem per les platges de Riazor.\nDinarem en restaurant local, i tindrem una mica de temps per passejar per la ciutat abans de tornar cap al bus en direcció a l’aeroport de La Corunya per prendre el vol de tornada a Barcelona.\nArribada i trasllat als nostres pobles. Fi del viatge.